שמואל גורדון

שמואל גורדון (נולד בשנת 1944 בקיבוץ משמר העמק) הוא איש צבא ישראלי בדימוס, ששירת 27 שנים בחיל האוויר הישראלי, כטייס קרב, מפקד יחידות מבצעיות וקצין מטה עד דרגת אלוף-משנה. הוא חוקר העוסק במחקרים אסטרטגיים, ביטחון לאומי, מאבק בטרור ועשיית הסדרים בין ישראל לשכנותיה. גורדון התגייס לחיל האוויר ובשנת 1963 סיים קורס טיס במגמת קרב. לאחר מכן שימש כמדריך בבית הספר לטיסה. במלחמת ההתשה לחם כטייס מיראז' בטייסת הקרב הראשונה. בהמשך עבר הסבה למטוס "פנטום", ושירת כסמ"ט ב' ואחר כך סמ"ט א' בטייסת אבירי הזנב הכתום שבפיקודו של יפתח ספקטור. במסגרת זו השתתף ב-2 בינואר 1973 בהפלה הראשונה של מטוס בידי הטייסת. במלחמת יום הכיפורים טס בטייסת זו בהצבת חירום. לאחר מכן שימש מפקד טייסת 105, של מטוסי פנטום. בשנים 1977–1979 היה ראש הענף לאימון והדרכת מטוסי קרב במפקדת חיל האוויר, ובשנים 1978–1979 היה ראש פרויקט תוכנית האימונים של חיל האוויר לאחר החזרת סיני. בשנים 1982–1984 שימש מפקד מוצב השליטה המרכזי של חיל האוויר, בדרגת אלוף-משנה, בין היתר במהלך מלחמת לבנון הראשונה. בשנים 1985–1988 היה מדריך במכללה לביטחון לאומי וראש צוות מחקר בנושא שדה הקרב העתידי. במהלך שירותו הצבאי השלים בשנת 1980 לימודים לתואר ראשון (בהצטיינות) במדעי הרוח, ובשנת 1982 השלים לימודים לתואר שני (בהצטיינות) במדעי המדינה, שניהם באוניברסיטת תל אביב. לאחר שחרורו מצה"ל שהה בשנים 1988–1991 בתאגיד ראנד בקליפורניה, שם עסק, בין היתר בסימולציות מתקדמות של היבטים מערכתיים בשדה הקרב העתידי ובאפיון מערכות נשק. בשנים 1986–1995 היה בעל תוכנית קבועה בגלי צה"ל בנושאי ביטחון. בשנת 1996 השלים דוקטורט בהיסטוריה צבאית באוניברסיטה העברית בירושלים. נושא התזה שלו הוא "עוצמה צבאית : טכנולוגיה צבאית ומלחמה קונבנציונלית במזרח התיכון". עוסק, בין היתר, במחקר, בייעוץ לתעשיות הביטחון ולקהילת הביטחון בנושאים כמו מערכות נשק, ייעוץ ארגוני, ניתוח מערכות וקבלת החלטות. היה מעורב בצורה אינטנסיבית במערכת לוחמה נגד טק"ק ובמיוחד במערכת השו"ב עבור מערכת טיל נגד טילים. ערך, בשיתוף צוות מחיל האוויר, פרויקט השוואה לבחירת מטוס הקרב העתידי. פיתח מודל להערכת עוצמה צבאית ומדידת הצרכים התקציביים של משרד הביטחון וצה"ל. פרסם מספר ספרי עיון, העוסקים בקובעי ההחלטות המדיניות והצבאיות. משמש מרצה באוניברסיטה העברית בירושלים ופובליציסט. בשנת 1998 זכה ספרו "קשתו של פאריס" בפרס יצחק שדה לספרות צבאית. בנוסף פרסם ספר שירה ושני רומנים. מתגורר הר אדר. עימות באוויר - פרקים באסטרטגיה האווירית של גרמניה ובריטניה 1945-1914, מערכות, 1985 קשתו של פאריס - טכנולוגיה דוקטרינה וביטחון ישראל, ספרית פועלים, 1997 מסדר האבירים האחרון: אסטרטגיה אווירית מודרנית, רמות-אוניברסיטת ת"א, 1998 ישראל נגד הטרור - הערכת מצב לאומית, א’ מלצר - מחקר, עיתונאות והוצאה לאור, 2002 מבט אישי: עיראקים, פלסטינים ואנחנו צה"ל, 2003 מנהיגות אווירית - תרבות מבצעית מודרנית, משרד הביטחון – ההוצאה לאור, 2003 30 שעות באוקטובר - החלטות הרות גורל על הפעלת חיל האוויר בתחילת מלחמת יום כיפור, ספריית מעריב, 2008 מ'חניבעל' למלחמה - החלטות אסטרטגיות במלחמת לבנון השנייה, מודן הוצאה לאור, 2012 The vulture and the snake : counter-guerrilla air warfare : the war in Southern Lebanon, Begin-Sadat Center for Strategic Studies, Bar-Ilan University, 1998 Dimensions of Quality: A New Approach of Measuring Air Power, Jaffee Center for Strategic Studies, 2003 Grizlly vs. Scorpion: Strategic Decisions in Operation Cast Lead, The Fisher Institute for Air & Space Strategic Studies, 2012 כחלום יעוף : שירים, ספרית פועלים, 1995 אהבה קלועה, גוונים, 2005 בגלוי ובסתר, כרמל, 2011 דורי, הוצאת חבר לעט, 2016 שמואל גורדון, ב"לקסיקון הספרות העברית החדשה" רשימת הפרסומים של שמואל גורדון, בקטלוג הספרייה הלאומית שמואל גורדון (1944–), דף שער בספרייה הלאומית שמואל גורדון, בלקסיקון הספרות העברית החדשה מכּתביו: מאמריו של שמואל גורדון, באתר ynet מאמריו של שמואל גורדון, באתר nrg מאמריו של שמואל גורדון, באתר "ישראל דיפנס" עקב התקפת מצפון, באתר הארץ, 8 באוקטובר 2002 10% מהתקציב של צה"ל - לנשק שאין בו צורך, באתר TheMarker‏, 8 בפברואר 2006 עקרונות הלוחמה האווירית, מערכות 342, 1995 פרדוקס ה-7 באוקטובר, מערכות 361, 1998 כנס מבצע "עופרת יצוקה" - תהליכי קבלת החלטות אסטרטגיות, מכון פישר למחקר אסטרטגי אוויר וחלל, 7 ביולי 2012, באתר YouTube על כתביו: מ'חניבעל' למלחמה, "ישראל דיפנס", 2 ביולי 2012 ראובן פדהצור, המשמעת הביקורתית, או היחסיות הבלתי נסבלת של הלחימה, באתר הארץ, 30 בספטמבר 2003 אורי דרומי, אסון אווירי, באתר הארץ, 23 בספטמבר 2008 אורי דרומי, אסון אווירי, באתר הארץ, 23 בספטמבר 2008. יפתח ספקטור,"רם וברור", ידיעות ספרים, 2007, עמוד 145. יפתח ספקטור,"רם וברור", ידיעות ספרים, 2007, עמוד 208. אבינעם מיסניקוב, ‏ההפלה הראשונה של טייסת אבירי הזנב הכתום, באתר "מרקיע שחקים" חנוך פטישי, ‏טיסה מבצעית-טייסת אבירי הזנב הכתום, באתר "מרקיע שחקים" אמיר אורן, המלחמה שלא נגמרה, באתר הארץ, 2 באוקטובר 2008.